Den offisielle maskoten til mesterskapet er Volat, en hockeyspillende visent (bisonokse). En konkurranse ble arrangert av det belarusiske ishockeyforbundet for å komme med et maskotdesign, og blant 40 forslag ble bisonoksen valgt. Visenten er et av Belarus’ symboler, og pryder også logoet til KHL-klubben Dynamo Minsk. Maskoten ble designet av designeren Vitalij Ortjukh fra Minsk.